**Մարզպետի տեղակալ Լևոն Սարգսյանը ելույթ ունեցավ Հաշմանդամների միջազգային օրվան նվիրված քննարկմանը 03.12.2015 թ.**

 Դեկտեմբերի 3-ին ,,Հույսի կամուրջ,, հասարակական կազմակերպության և Տավուշի մարզպետարանի նախաձեռնությամբ մարզպետարանում տեղի ունեցավ քննարկում նվիրված Հաշմանդամների միջազգային օրվան: Քննարկմանը մասնակցում էին մարզպետարանի համապատասխան ստորաբաժանումների ղեկավարներ, կրթության, սոցիալական ոլորտի, տեղական ինքնակառավարման մարմինների, հասարակական ու միջազգային կազմակերպությունների ներկայացուցիչներ, ինչպես նաև հաշմանդամություն ունեցող անձիք և հաշմանդամություն ունեցող երեխաների ծնողներ: Հանդիպմանը ողջույնի խոսք ասաց Տավուշի մարզպետի տեղակալ Լևոն Սարգսյանը: Նա շնորհակալություն հայտնեց ներկաներին, ինչպես նաև ոլորտի խնդիրներով զբաղվող բոլոր աշխատակիցներին :

 -Արդեն ձևավորվել է կուռ թիմ, և եթե որևէ ձեռքբերում գրանցվել է մարզում, ապա թիմային աշխատանքի, բոլորի գործադրած ջանքերի շնորհիվ միայն: Տավուշի մարզում ամենաառաջինն է ներդրվել ներառական կրթությունը, հիմա համակարգը որպես մոդել է ծառայում ամբողջ հանրապետության համար, սակայն դեռ շատ անելիքներ ունենք, որոնք կատարելու համար նույնպես ակնկալում ենք թիմային աշխատանք,-նշեց Լևոն Սարգսյանը: